Peeter Laasik

Peeter Laasik (sündinud 9. jaanuaril 1959) on eesti arst (ortopeed), tervishoiujuht, riigiametnik ja maadleja.

1977. aastal lõpetas ta Tartu 5. Keskkooli. 1983. aastal lõpetas ta Tartu Riikliku ülikooli arstiteaduskonna spordimeditsiini osakonna, 1984. aastal õppis internatuuris spordimeditsiini ja traumatoloogia eriala. Vilja Kohler. Peeter Laasik lahkus Elva haiglast, 12. mai 2005Eesti Spordi Biograafiline Leksikon. Laasik, Peeter

Aastatel 1978–1982 võitis ta Eesti meistrivõistlustel Kreeka-Rooma maadluses 4 pronksmedalit kaalukategooriates 82–90 kg. 

Aastatel 1983–1990 töötas ta spordiseltsi Dünamo spordiarstina, 1985–1990 ka NSV Liidu naiste judokoondise hooldusarstina. Seejärel töötas Tartu Maarjamõisa haigla traumatoloog-ortopeedina, 2003–2005 Elva haigla peaarstina. 

5. maist 2005 kuni 5. aprillini 2007 oli ta Sotsiaalministeeriumi abiminister. Väinu Rozental. Ministeeriumid on abiministri ametisse suhtunud leigelt. Äripäev, 11. juuni 2010Vabariigi Valitsuse 12.04.2007 korraldus nr 196 "Sotsiaalministeeriumi abiministri Peeter Laasiku teenistusest vabastamine". RTL 2007, 33, 575 

Viimastel aastatel on ta olnud Elva haigla juhatuse esimees (kuni aprillini 2025) ja ravijuht ning töötanud samas ortopeedina. Elva haigla juhtkond 

Aastast 2021 on ta ka Tartumaa tervisekeskuse juhataja. 

Aastatel 2002–2009 oli ta Elva linnavolikogu liige Eesti Keskerakonna saadikuna. 2013. aastal valiti ta Elva linnavolikogu liikmeks valimisliidu Elva nimekirjas.Vabariigi Valimiskomisjon. Valimiste arhiiv 

Ta oli aastatel 2002–2013 ja 2016–2025 Eesti Keskerakonna liige. 

Aastatel 1999–2005 oli ta Eesti Haiglate Liidu juhatuse liige, 2001–2005 Eesti Tehnilise Ortopeedia Liidu juhatuse liige.  

Ta kandideeris 2023. aasta valimistel Riigikokku, kogus valimisringkonnas nr 9 (Jõgeva- ja Tartumaa (v.a Tartu linn)) 300 häält ning ei osutunud valituks. 

Viited

Kategooria:Eesti ortopeedid
Kategooria:Eesti riigiametnikud
Kategooria:Eesti maadlejad
Kategooria:Tartu Ülikooli arstiteaduskonna vilistlased
Kategooria:Sündinud 1959